Tamién per mor d'ixa inclinación o termin s'ha quiesto emplegar muito como sinonimo de liestra, que ixo ye, faixas de monte u versants que per estar petrosas u de terrers que las faigan imposibles de cultrar se consideran improductivas. A sobén, tamién se dicen lienas as leras u losas de penya de grans dimensions, que tradicionalment s'extraiban ta fer-ne qualques piezas d'os molins, como la cul d'a baseta en os que feban olio, u la lera de tierra en os fogarils tradicionals, posiblement per un uso metonimico a partir d'o puesto natural d'on se ne quitan (a liena propiament dita).